b'\n_START_ARTICLE_\nOlancho\n_START_PARAGRAPH_\nOlancho er et af de 18 departementer departamentos i Honduras i Mellemamerika._NEWLINE_Det er det st\xc3\xb8rste af departementerne i landet og gr\xc3\xa6nser mod syd op til Nicaragua. Departementets hovedstad er Juticalpa._NEWLINE_Den vestlige og nordlige del er bjergrig. Her befinder sig bjergk\xc3\xa6derne Sierra de Agalta, Monta\xc3\xb1a de Tembladeros og Monta\xc3\xb1a de Botaderos. Central-Olancho er pr\xc3\xa6get af agerdyrkning. Den \xc3\xb8stlige del er d\xc3\xa6kket af regnskov. En del af det til UNESCOs Verdensarvsliste h\xc3\xb8rende Rio Platano-biosf\xc3\xa6rereservat befinder sig ligeledes i denne region._NEWLINE_Narkotikakriminaliteten er steget meget i departementet de seneste \xc3\xa5r. Sm\xc3\xa5 flyvemaskiner fra Sydamerika bruger departementets vidde til at laste stofferne om..'